Parku i Biznesit në Korroticë

Parku i Biznesit në Korroticë të Drenasit ndodhet në kilometrin e 22-të të magjistrales Prishtinë–Pejë, në fshatin Koreticë e Epërme, shumë afër vendit të njohur si "Kroni i Mbretit".  

Vështrim 
Ky park industrial u krijua në vitin 2010 me një sipërfaqe fillestare prej 24 hektarësh, për të ofruar hapësira për zhvillimin e bizneseve të ndryshme në një mjedis të përshtatshëm ekonomik dhe logjistik.

Për shkak të kërkesës në rritje dhe potencialit të madh ekonomik që paraqet ky park, në vitin 2023 është planifikuar një zgjerim i rëndësishëm prej 30 hektarësh shtesë. Ky zgjerim ka për qëllim krijimin e kushteve më të mira për bizneset ekzistuese, si dhe tërheqjen e investitorëve të rinj vendas dhe të huaj. Synimi është që Parku i Biznesit në Korroticë të Drenas të shndërrohet në një qendër të rëndësishme të zhvillimit industrial në Kosovë, duke kontribuar në rritjen e punësimit dhe zhvillimin ekonomik rajonal.

Në fillim të vitit 2025, në këtë park operonin 41 biznese që përfaqësojnë sektorë të ndryshëm, si industria farmaceutike, prodhimi i ashensorëve, përpunimi i metaleve, industria e drurit dhe riciklimi i plastikës. Infrastruktura e parkut është zhvilluar për të përmbushur nevojat e këtyre bizneseve, duke përfshirë rrugë të brendshme të mirëmbajtura, rrjete të furnizimit me energji elektrike, ujë dhe shërbime të tjera të domosdoshme për një ambient industrial modern.

 Shih edhe 
 Komuna e Drenasit
 Industria në Kosovë

 Referime 

Kategoria:Industria në Kosovë